Παναθηναϊκός (υδατοσφαίριση)

Το τμήμα υδατοσφαίρισης του Παναθηναϊκού Α.Ο. ιδρύθηκε ήδη από το 1933. Μετρά 55 συμμετοχές στην πρώτη κατηγορία από το 1928 και βρίσκεται στην πέμπτη θέση συμμετοχών με πολυετή παρουσία στην Α' Ανδρών από το 1962, δεν έχει όμως κατακτήσει ποτέ τίτλο πρωταθλητή ή κυπελλούχου. Η καλύτερη θέση που έχει πετύχει στην Α΄ Εθνική Κατηγορία – και εν συνεχεία στην Α1 Κατηγορία – είναι η δεύτερη θέση (2015), ενώ έχει αναδειχθεί τρίτος 10 φορές1966, 1967, 1969, 1972, 1973, 1974, 2011, 2014, 2016, 2025. Η καλύτερη παρουσία του στο Κύπελλο Ελλάδος ήταν τις περιόδους 2014–15, 2022–23, 2024–25 και 2025-26, όταν έφτασε στον τελικό. Την περίοδο 2011–12 συμμετείχε για πρώτη φορά στην ιστορία του στο Κύπελλο Πρωταθλητριών.

 Ιστορία 
 Ίδρυση 
Ο Παναθηναϊκός δημιούργησε για πρώτη φορά τμήμα πόλο το 1933. Tο 1934 προκρίνεται μέσω του πρωταθλήματος Νότου στο Πανελλήνιο Πρωτάθλημα μαζί με τους παραδοσιακούς πειραϊκούς συλλόγους Εθνικό και Ολυμπιακό. Μάλιστα εκμεταλλεύοντας τις ελλείψεις των «κυανόλευκων» του Πειραιά, το τριφύλλι θα επικρατήσει δικαίως αλλά με ένα εκπληκτικό σκορ για την εποχή (δύο δεκάλεπτα ημίχρονα ήταν η διάρκεια των αγώνων), 6–1. Στο Πανελλήνιο Πρωτάθλημα όμως θα ηττηθεί από τον πλήρη Εθνικό με 6–0. Η έλλειψη κολυμβητηρίου οδήγησε στη διάλυση της ομάδας και την προσάρτηση των κολυμβητών στον ισχυρό τότε αθηναϊκό σύλλογο του Παλαιού Φαλήρου το 1935. Η επόμενη συμμετοχή του στο πανελλήνιο πρωτάθλημα έρχεται 14 χρόνια μετά, το 1948, χωρίς επιτυχία. Το 1949 τοποθετείται στη Β' κατηγορία του πανελληνίου πρωταθλήματος, όπου δίνει μόνο έναν αγώνα με τον ΝΟ Χαλκίδας και ηττάται με 3–4. Τα επόμενα χρόνια αν και η κολυμβητική ομάδα δυνάμωσε και κατέκτησε πολλά πρωταθλήματα, ο Παναθηναϊκός δεν κατεβάζει ομάδα υδατοσφαίρισης. Το 1950 ξεκίνησε η κατασκευή κολυμβητηρίου στο γήπεδο της Λεωφόρου Αλεξάνδρας.Στη Λεωφόρο της δόξας onsports.gr Το 1960 το τμήμα επανιδρύθηκε και συμμετείχε στο πρωτάθλημα της Γ΄ κατηγορίας, το οποίο και κατέκτησε.

 1962–1976 
Το 1961 ο Παναθηναϊκός κατέκτησε το Πανελλήνιο πρωτάθλημα Β΄ κατηγορίας, και το 1962 αγωνίστηκε στην Α΄ κατηγορία του Πανελληνίου πρωταθλήματος καταλαμβάνοντας την 5η θέση, το 1963 κατέκτησε και πάλι την πέμπτη θέση, ενώ τις επόμενες δύο σεζόν τερμάτισε 4ος (1964, 1965). Το 1963 και το 1966 θα αποσπάσει ισοπαλία 2–2 από τον Ολυμπιακό ενώ το 1967 θα έρθει ισόπαλος 3–3 με τον πρωταθλητή Εθνικό. Το 1966 θα κερδίσει τον Ν.Ο. Πατρών, μια από τις παραδοσιακές ομάδες στον χώρο, με 10–3. Το 1972 η ομάδα των Νέων του Παναθηναϊκού κατακτά το Πρωτάθλημα Ελλάδας.ΠΑΟ όπως το ...1972!, gazzetta.gr Πολίστες της νεανικής ομάδας αυτής της περιόδου ήταν και ο γνωστός ηθοποιός Γιάννης Μποσταντζόγλου, καθώς και ο αδερφός του Κώστας, σήμερα θεατρικός συγγραφέας.

Έως το 1975 με πρωταγωνιστές τους Μαρσέλο, Κασιδόκωστα και Πομώνη, ο Παναθηναϊκός είχε καθιερωθεί στην τρίτη θέση του πρωταθλήματος. Το 1976 αποσύρεται από το πρωτάθλημα και υποβιβάζεται αυτομάτως.

 1977–1990 

Το 1977 επιστρέφει στην αγωνιστική δράση και μετέχει στη νεοσύστατη Β΄ Εθνική. Κερδίζει αμέσως την άνοδο και το 1978 επιστρέφει στην Α΄ Εθνική όπου τερματίζει 4ος, μένοντας ανταγωνιστικός (κέρδισε 6–5 τη Γλυφάδα) αν και νεοφώτιστος. Το 1979, απογοητευτικός, τερματίζει στην 7η θέση και παραμένει στην Α΄ κατηγορία μετά από αγώνες μπαράζ με αντιπάλους τους ΠΑΟΚ (πρωταθλητής δεύτερης κατηγορίας) και Καλαμάκι. Ο Παναθηναϊκός επικράτησε του ΠΑΟΚ με 6–1 και πέτυχε άλλη μια νίκη επί του Ν.Ο. Καλαμακίου.

Στις 2/9/1980, στα πλαίσια του πρώτου γύρου κερδίζει στην Πάτρα για πρώτη φορά τον Ολυμπιακό με σκορ 3–2 (οι αγώνες μέχρι το 1980 είχαν 20λεπτη διάρκεια) ενώ στο δεύτερο γύρο θα φέρει ισοπαλία (5–5) στο Ζάππειο, μένοντας έτσι αήττητος απέναντι του. Το 1983 (30/7) τον κερδίζει 10–9 στα πλαίσια του πρώτου γύρου και 11–7 στο δεύτερο γύρο ενώ το 1984 ξανά για τον πρώτο γύρο με 7–6. Το 1985 (πρεμιέρα) και το 1986 κερδίζει τον Ολυμπιακό εκτός έδρας με 10–3 (μεγαλύτερη νίκη) και εντός έδρας το 1986 με 12–7, το 1988 με 8–6 στον Πειραιά ενώ το 1989 θα πετύχει ισάριθμες νίκες με 8–7 εντός και 11–12 στον Πειραιά. Το 1990 θα έρθει άλλη μια νίκη εκτός έδρας (7–8), η τελευταία μέχρι και το 10–12 για τον πρώτο προημιτελικό του κυπέλλου το 2000. Από το 1980 ως το 1986 είναι σταθερά 4ος στο πρωτάθλημα, με εξαίρεση αυτό του 1985 (5ος). Το 1986 δημιουργεί ομάδα με στόχο την κατάκτηση καλύτερης θέσης από την 3η. Διεκδικεί το πρωτάθλημα μέχρι το τέλος, αλλά οι τέσσερις ήττες που γνώρισε στις λεπτομέρειες στα κρίσιμα ματς με Γλυφάδα (8–9 και 6–5), Εθνικό (10–12) και Βουλιαγμένη (5–8 ενώ την κέρδισε 3–4 εκτός), μαζί με τις δύο εντός έδρας ισοπαλίες που παραχώρησε σε Άρη (8–8) και Ν.Ο. Πατρών (10–10), τον φέρνουν ξανά στην τέταρτη θέση με 32 βαθμούς, 9 πίσω από την πρωταθλήτρια Γλυφάδα. Το 1987 με εντελώς ανανεωμένη ομάδα τερματίζει στην 6η θέση. Το 1988 είναι 7ος και παραμένει στην Α1 μετά από αγώνα μπαράζ με τα Χανιά ενώ κέρδισε τον Ολυμπιακό στο Παπαστράτειο με 6–8. Το 1989 καταλαμβάνει την 5η θέση (αξιοσημείωτες οι δύο νίκες στους αγώνες με Ολυμπιακό, 8–7 εντός, 11–12 εκτός) και το 1990 την 4η.

 1991–2002 
Το καλοκαίρι του 1990 γίνεται μια ιδιότυπη «ανταλλαγή» του αρχηγού τότε και καλύτερου πολίστα του ΠΑΟ αλλά και εκ των κορυφαίων διεθνών πολιστών, Δημήτρη Σελετόπουλου, με τον μπασκετμπολίστα Φραγκίσκο Αλβέρτη. Η ομάδα υδατοσφαίρισης αποδυναμώνεται και ακολουθεί μια πενταετία συνεχούς καθοδικής πορείας. Το 1991 καταλαμβάνει την 8η θέση μεταξύ 10 ομάδων και παραμένει στην Α1. Το 1992 κατέλαβε τη 10η και τελευταία θέση, και κερδίζει την παραμονή του μετά από αγώνες μπαράζ. Το 1993 έρχεται ο πρώτος αγωνιστικός υποβιβασμός στην ιστορία του τμήματος, καθώς υστερούσε στην ισοβαθμία με τον Ποσειδώνα Ιλισίων που παρέμεινε στην Α1 παρόλα αυτά βρέθηκε κοντά στο να κερδίσει τον πρωταθλητή και πολύ ισχυρό τότε Ολυμπιακό στο δεύτερο γύρο αφού στο τρίτο επτάλεπτο το σκορ ήταν 11–8 υπέρ του, προτού λήξει 12–12.

Το 1994 παλεύει για την παραμονή στην Α2, κάτι που καταφέρνει τερματίζοντας 10ος μεταξύ 12 ομάδων. Το 1995 το τμήμα είναι πιο αποδυναμωμένο από ποτέ, γνωρίζει την ήττα σε όλους τους αγώνες του πρωταθλήματος της Α2, ολοκληρώνοντας μάλιστα τη σεζόν με αρνητική βαθμολογία (-1), καθώς δεν παρουσιάστηκε για να αγωνιστεί την τελευταία αγωνιστική.

Το 1996 κερδίζει το πρωτάθλημα της Β' Εθνικής με το απόλυτο των νικών (15), το 1997 είναι 3ος στην Α2 (χάνει την άνοδο στην διαφορά τερμάτων) και το 1998 κερδίζει την άνοδο στην Α1 ως πρώτος.

Τη σεζόν 1998–99 με πρωταγωνιστή τον κορυφαίο σκόρερ του ελληνικού πρωταθλήματος Ντμίτρι Απανασένκο αναδεικνύεται 5ος ενώ πετυχαίνει και τις παρθενικές του νίκες απέναντι στον Εθνικό με 12–8 και 10–19 στον Πειραιά. Την επόμενη χρονιά (1999–00) με πρωταγωνιστές τους Τεο Λοράντο, Τάσο Παπαναστασίου και Κώστα Λούδη κατακτά την 4η θέση ενώ για πρώτη φορά εξασφαλίζει την έξοδο στην Ευρώπη. Στο κύπελλο κατάφερε να κερδίσει τον Ολυμπιακό με 12–10 στον Πειραιά (26/1/2000) αλλά στον επαναληπτικό του ΟΑΚΑ απέτυχε να τον αποκλείσει και να προκριθεί στο φάιναλ φορ. Το 2001 τερματίζει δεύτερος στην κανονική διάρκεια αλλά αποκλείεται στους ημιτελικούς από την Βουλιαγμένη παρά το πλεονέκτημα έδρας ενώ θα χάσει την τρίτη θέση από τον Εθνικό τερματίζοντας 4ος, παρόλα αυτά παρέμεινε αήττητος εντός έδρας στην κανονική διάρκεια, ενώ κέρδισε τον πρωταθλητή Ολυμπιακό 7–6 στο πρωτάθλημα (17/2/2001) με πρωταγωνιστές τους Παπαναστασίου και Λοράντο ενώ με τον Αμερικανό Κρις Χάμπερτ, ο οποίος αναδείχθηκε πρώτος σκόρερ την επόμενη περίοδο (2001–02) κατέκτησε ξανά την τέταρτη θέση ενώ στο κύπελλο μετείχε στο φάιναλ φορ του Βόλου.

 2003–2010 
Το 2003 η φυγή πολλών παικτών λόγω οικονομικών προβλημάτων οδηγεί την ομάδα στην Α2. Αμέσως επανέρχεται στην Α1 όπου αγωνίζεται το 2005, για να υποβιβαστεί ξανά. Το 2006 κατέλαβε τη 2η θέση στην Α2 και το 2007 βρίσκεται και πάλι στην Α1. Τις αγωνιστικές περιόδους 2006–07 και 2007–08 αγωνίζεται για την παραμονή στην Α1 κατηγορία.

Το 2009 ο Παναθηναϊκός κατακτά την 5η θέση και την έξοδο στο Λεν Τρόφι. Στο κύπελλο αγωνίστηκε στο Φάιναλ–4, όπου ηττήθηκε από τον Ολυμπιακό με 8–4 στον ημιτελικό. 
Το 2010 κατέλαβε την 6η θέση στο πρωτάθλημα. Αγωνίστηκε για 2η συνεχόμενη χρονιά στο Φάιναλ–4 του Κυπέλλου και αποκλείστηκε στον ημιτελικό από τον Πανιώνιο με σκορ 7–6. Στο Λεν Τρόφι, ο Παναθηναϊκος προκρίθηκε στην 2η φάση της διοργάνωσης τερματίζοντας 3ος σε όμιλο 7 ομάδων.

 2011–2019 
Την περίοδο 2010–11 ήρθαν στον Παναθηναϊκό τα αδέρφια Γιώργος και Ζάχος Αφρουδάκης. Η ομάδα τερμάτισε στην τρίτη θέση της Α1, εξασφαλίζοντας για πρώτη φορά το δικαίωμα να αγωνιστεί στο Τσάμπιονς Λιγκ, ενώ στο Κύπελλο Ελλάδος αγωνίστηκε στο Φάιναλ–4.

Την περίοδο 2011–12 συμμετείχε για πρώτη φορά στην ιστορία του στο Τσάμπιονς Λιγκ, και προκρίθηκε στη Β' φάση, επικρατώντας μάλιστα της Πρωταθλήτριας Ευρώπης του 2009, Πρίμορατς Κότορ, με 11–8 μέσα στην έδρα τηςΠαναθηναϊκός-Πρίμορατς 11-8  leoforos.gr. Στο πρωτάθλημα κατέλαβε την τέταρτη θέση.

Τις επόμενες δύο αγωνιστικές περιόδους ο Παναθηναϊκός θα καταλάβει στο πρωτάθλημα της Α1 την πέμπτη (2013) και την τρίτη (2014) θέση.

Το 2015, υπό τις οδηγίες του Κώστα Λούδη, πραγματοποίησε την καλύτερή του σεζόν καθώς κατάφερε να φτάσει για πρώτη φορά στον τελικό του Πρωταθλήματος και του Κυπέλλου Ελλάδας κατακτώντας και στους δύο τη δεύτερη θέση.

Το 2016 τερμάτισε τρίτος και το 2017 έκτος. Το καλοκαίρι εκείνο η ομάδα αποφάσισε να δηλώσει συμμετοχή στο πρωτάθλημα της Α2 εθνικής κατηγορίας, λόγω οικονομικών προβλημάτωνΣτην Α2 δήλωσε συμμετοχή ο Παναθηναϊκός!, όπου παρέμεινε για δύο σεζόν. Το 2019 η ομάδα κατέκτησε το Πρωτάθλημα της δεύτερης τη τάξει κατηγορίας και προβιβάστηκε στην Α1Πρωταθλητής στην Α2 πόλο ο Παναθηναϊκός.

 2020– 
To 2020 η διοίκηση επέλεξε και πάλι να αποσυρθεί από την Α1, όπου είχε καταταχθεί τελευταίος χωρίς όμως να υποβιβαστείΠόλο: Οριστικά στην Α2 τη νέα σεζόν ο Παναθηναϊκός. Έτσι το 2021 τον βρίσκει ξανά στην Α2, όπου κατέκτησε το πρωτάθλημα και την άνοδοΠρωταθλητής ο Παναθηναϊκός στην Α2 πόλο ανδρών. Το 2022 ολοκλήρωσε τις υποχρεώσεις του με τη δωδέκατη θέση και την παραμονή στην Α1Α1 πόλο ανδρών: Εξασφάλισε την παραμονή  ο Παναθηναϊκός με νίκη με 12-11 επί του ΝΟ Χίου στα πέναλτι. Το 2023 μετείχε στο φάιναλ φορ του κυπέλλου αποκλείοντας το Περιστέρι στα προημιτελικά με 9–8. Στο φάιναλ φορ της Πάτρας επιβλήθηκε στον ημιτελικό του Εθνικού με 6–5, κερδίζοντας για δεύτερη φορά στην ιστορία του τη συμμετοχή του σε τελικό, όπου ηττήθηκε από τον Ολυμπιακό. 
Την επόμενη χρονιά, το 2024, κατέκτησε την 4η θέση της τελικής βαθμολογίας, καθώς ηττήθηκε από τον ΠΑΟΚ στους τελικούς για την 3η θέση. Παράλληλα εξασφάλισε το εισιτήριο για την πρόκριση στο Euro Cup, όπου προκρίθηκε στη φάση των ομίλων. Τη σεζόν 2024–25, έχοντας ενισχυθεί σημαντικά η ομάδα με παίκτες, όπως ο Σέρβος Ολυμπιονίκης V. Rasovic και ο Ν. Παπανικολάου που κατέκτησε 3 φορές το κολεγιακό πρωτάθλημα στις ΗΠΑ και αναδείχθηκε MVPhttps://www.gazzetta.gr/polo/2293087/polo-ston-panathinaiko-o-nikos-papanikolaoy, κατέκτησε την 3η θέση, καθώς ηττήθηκε από τη Ν.Ο. Βουλιαγμένη στα ημιτελικά, ενώ στο κύπελλο έφτασε μέχρι τον τελικό στον οποίο ηττήθηκε 22–9 από τον Ολυμπιακό κατακτώντας τη δεύτερη θέση. Για τη σεζόν 2025–26 η διοίκηση του συλλόγου αποφάσισε την περαιτέρω αναβάθμιση της ομάδας, ανακοινώνοντας από τον Απρίλιο την ενίσχυση με τον Δ. Σκουμπάκη.

 Διακρίσεις 

 Καλύτερη θέση στο Πρωτάθλημα Ελλάδος:
 2η (2015)
 Καλύτερη θέση στο Κύπελλο Ελλάδος:
 2η (2015, 2023, 2025)
 Πρωταθλήματα δεύτερης εθνικής κατηγορίας (5):
 1961 (Β΄ κατηγορία), 1977 (Β΄ εθνική), 1998, 2019, 2021 (Α2 Εθνική) 
 Πρωταθλήματα τρίτης εθνικής κατηγορίας (2) :
 1960 (Γ΄ κατηγορία), 1996 (Β΄ εθνική)

 Μικρές Ηλικίες 
 1 Πρωτάθλημα Ελλάδος νέων ανδρών: 1987
 3 Πρωταθλήματα Ελλάδος εφήβων: 1972, 1980https://koe.org.gr/article/oi-protathlitries-omades-kai-ta-protathlimata-olon-ton-katigorion, 2021
 3 Πρωταθλήματα Ελλάδος παίδων: 1986, 2019, 2021
 2 Πρωταθλήματα Ελλάδος μίνι παίδων: 2017, 2019

 Νικητής και σε κάποια ακόμα επίσημα τουρνουά 
 Τουρνουά Ε.Κ.Ο.Φ. (1979)
 Τουρνουά Τ.Ε.Κ.Θ. (1983) 
 Εαρινό Κύπελλο Ε.Κ.Ο.Φ. (1979)

 Παρουσία στο πρωτάθλημα 

 55 συμμετοχές σε πρωτάθλημα 1ου επιπέδου.
 12 συμμετοχές σε πρωτάθλημα 2ου επιπέδου.
 2 συμμετοχές σε πρωτάθλημα 3ου επιπέδου.

 Παρουσία στις ευρωπαϊκές διοργανώσεις 
Ο Παναθηναϊκός έχει αγωνιστεί στις ευρωπαϊκές διοργανώσεις σε έξι αγωνιστικές περιόδους (2001–02, 2002–03, 2009–10, 2011–12, 2023–24, 2024–25). Συνολικά έχει μία παρουσία στο Πρωτάθλημα Ευρώπης (Τσάμπιονς Λιγκ) (2011–12) και 6 παρουσίες στο Κύπελλο Ευρώπης (Euro Cup, παλαιότερα ΛΕΝ Τρόφι) τις περιόδους 2001–02, 2002–03, 2009–10, 2011–12 (όταν υποβιβάστηκε σε αυτό από το Τσάμπιονς Λιγκ), 2023–24, 2024–25, 2025–26.
ΦάσηΗμερομηνίαΑντίπαλοςΣκορ LEN Trophy 2001–02 Α΄ φάση ομίλωνΜασσαλία24px Πρίμορατς Κότορ8–717px Ντεν Ρόμπεν5–2 Μαρσέιγ8–10 Β΄ φάση ομίλωνΣπλιτ ΠΟΣΚ Σπλιτ5–617px Προ Ρέκο5–924px Παρτιζάν Βελιγραδίου4–9 LEN Trophy 2002–03 Α΄ φάση ομίλωνΡιέκα 18/10/2002 Κομοντόρ Βάρνα13–1 17px 19/10/2002 Πριμόριε Ριέκα6–17  Β΄ φάση ομίλωνΣαβόνα 8/11/2002 Σαβόνα5–1217px 9/11/2002 Μπαρτσελονέτα5–13 10/11/2002 ΤΣΣΚΑ Μόσχας4–6 LEN Trophy 2009–10 Α΄ φάση ομίλωνΜαταρό 21/10/2009 Ιλίσιβετς Μαριούπολ15–4 17px 22/10/2009 Σόρι10–12  22/10/2009 Ζβούλουν19–11  24/10/2009 ΤΣΣΚΑ Μόσχας12–9  24/10/2009 Ματαρό9–9  25/10/2009 Σούρμαν12–7  Β΄ φάση ομίλωνΜπρέσια 6/11/2009 Λεονέσα Μπρέσια7–12 17px 7/11/2009 Κατάρο10–13  8/11/2009 Γαλατασαράι13–11   Τσάμπιονς Λιγκ 2011–12 Α΄ φάση ομίλωνΚότορ 8/9/2011 Χαρκόφ7–6 17px 9/9/2011 Μονπελιέ9–9  9/9/2011 Ζέγκεντ7–10  10/9/2011 Πρίμορατς Κότορ11–8  11/9/2011 Ποζίλιπο Νάπολι4–9  Β΄ φάση ομίλωνΖάγκρεμπ 23/9/2011 Μλάντοστ5–1317px 24/9/2011 Σαβόνα6–13  25/9/2011 Βάσας Βουδαπέστης5–11  Euro Cup 2011–12 Β΄ φάση ομίλωνΚωνσταντινούπολη 7/10/2011 Μέντβετσακ6–8 17px 8/10/2011 Λε Μπεν10–5  9/10/2011 Γαλατασαράι7–7  Φάση των 16 22/10/2011 Πανιώνιος (εντός)6–8 17px 9/11/2011 Πανιώνιος (εκτός) 14–13 π  Euro Cup 2023–24 προκριματική φάση ομίλωνΚότορ 21/9/2023 Πρίμορατς Κότορ7–8 17px 22/9/2023 Γ.Σ. Περιστερίου10–12 στα πέναλτι (κ.δ. 8–8)  23/9/2023  Τεράσα12–18  24/9/2023  Αννόβερο11–14  Euro Cup 2024–25 προκριματική φάση ομίλωνΑιξ-αν-Προβάνς 26/9/2024 Λούντβιγκσμπουργκ18–4 17px 28/9/2024 Ντε Άκερ11–4 28/9/2024  Παίς ντ'Έξ13–9 29/9/2024  Ντουμπρόβνικ15–17  Φάση Oμίλων 10/10/2024 Μπαρτσελόνα 8–10 17px 17/10/2024 Χόνβεντ 12–11 31/10/2024 Σαμπάτς 12–5 14/11/2024 Μπαρτσελόνα 10–13 21/11/2024 Χόνβεντ 14–11 5/12/2024 Σαμπάτς 8–10 Euro Cup 2025–26 Φάση Ομίλων 16/10/2025 Μπουντούτσνοστ 16–8 17px 30/10/2025 Mάννα10–13 13/11/2025  Ν.Ο. Βουλιαγμένης16–17 στα πέναλτι (κ.δ. 10–10)  20/11/2025  Μπουντούτσνοστ14–9  4/12/2025  Μάννα21–18 στα πέναλτι (κ.δ. 17–17)  12/02/2026  Ν.Ο. Βουλιαγμένης14–12 Φάση των 16 25/02/2026  Γιαντράν (εντός)11–10 

 Νίκες || 23
|-
| Ισοπαλίες  3 Ήττες || 28
|-
| Γκολ υπέρ  535 Γκολ κατά || 533
|}Σημείωση Αξιόλογοι αθλητές 
 20px Νίκος Αναγνωστόπουλος
 20px Γιώργος Αφρουδάκης
 20px Ζάχος Αφρουδάκης
 20px Κώστας Δάνδολος
 20px Πέτρος Εγωγιάννης
 20px Κώστας Κασιδόκωστας
 20px Άρης Κεφαλογιάννης
 20px Φίλιππος Καϊάφας
 20px Θεόδωρος Τρελλόπουλος 20px Κώστας Λούδης
 20px Τεό Λοράντος
 20px Ιωακείμ Μαρσέλος
 20px Φώντας Μουδάτσιος
 20px Γιάννης Μποσταντζόγλου
 20px Πέτρος Πομώνης
 20px Βαγγέλης Πάτρας
 20px Τάσος Παπαναστασίου
 20px Δημήτρης Σελετόπουλος 20px Γιώργος Τσόκας
 20px Ρόμπιν Λίντχουτ
 20px Ντιμίτρι Απανασένκο
 20px Ντούσαν Βάσιτς
 20px Βιέτσισλαβ Κονστάντα
 20px Σάι Κρεντέλ
 20px Κρις Χάμπερτ

 Τρέχουσα σύνθεση 
Η τρέχουσα σύνθεση για την περίοδο 2025–26 είναι:
{| class="sortable" width="465px"
|- style="color:#fff;background:#007942"
!ΝοΕθνικότητα ΟνοματεπώνυμοΈτος γέννησηςΤερματοφύλακες 1Άντριαν Γουάινμπεργκ200113 Νεκτάριος Ηλιόπουλος2004Αμυντικοί3Δημήτριος Σκουμπάκης19988Γιώργος Νικολαΐδης20059 Μάριος Χατζηγούλας1995Περιφερειακοί11Νίκος Κοπελιάδης19965Κώστας Γκιουβέτσης19992 Αριστείδης Χαλυβόπουλος20026Νίκος Αλβέρτης19957 Νικόλαος Κουρουβάνης200010 Νικόλας Παπασηφάκης199815Περσέας Πορτοκάλης2008Φουνταριστοί4Νίκος Παπανικολάου 200012 Ντούσαν Μπανίσεβιτς1998

Επιτελείο

ΕπιτελείοΠροπονητής Δημήτρης ΜάζηςΒοηθός προπονητή Νάσος ΗρειώτηςΓυμναστής Μιχάλης ΒλάχοςΤιμ μάνατζερ Γιώργος Παπαγιάννης

Ακαδημία

ΕπιτελείοΥπεύθυνος Τμήματος Ανδρέας ΠαπαδημητρακόπουλοςΠροπονητής  Γιάννης Σταύρου. Προπονητής Γιάννης ΠρίμπαςΠροπονητής Τάσος ΠυρπιρήςΠροπονητής Κωνσταντίνος Παλληκάρης

 Τμήμα γυναικών 
Ιδρύθηκε το 1979, υπήρξε το πρώτο γυναικείο τμήμα υδατοσφαίρισης στην Ελλάδα και στόχο του αποτέλεσε η παροχή διεξόδου για συνέχιση της ενασχόλησης με τον υγρό στίβο στις κολυμβήτριες πάνω των 15 ετών, ηλικία κατά την οποία σημειώνεται πλήθος αποχωρήσεων εξαιτίας έλλειψης χρόνου.Ομάδα πόλο γυναικών ίδρυσε ο Παναθηναϊκός, εφημ. ΤΟ ΒΗΜΑ, 15.03.1979 [όπως το παραδίδει ο Γιάννης Σταμίρης στο Πανόραμα του ελληνικού αθλητισμού (Ανθολογία από τον Ελληνικό Τύπο: 1894-1990), Ζήτα Ιατρικές Εκδόσεις, Αθήνα 1990, σελ. 320-321] Πηγές που πραγματεύονται την ιστορία του συλλόγου αναφέρουν ίδρυση του τμήματος το 1988Πάνος Φιαμέγκος (αγωνιστικά/στατιστικά στοιχεία Νίκος Πετρόπουλος), Παναθηναϊκός 1908-1998 • 90 χρόνια ιστορικής πορείας, Εκδόσεις Γ. Γεωργαλάς, Αθήνα 1998, σελ. 367Τα ιστορικά στοιχεία των τμημάτων του Παναθηναϊκού, Γιώργος Λιβέρης, ιστότοπος Συλλόγου Παλαιμάχων Αθλητών Παναθηναϊκού Α.Ο., με την έναρξη δηλαδή του πρωταθλήματος Ελλάδας από την Ελληνική Κολυμβητική Ομοσπονδία Φιλάθλων (ΕΚΟΦ, πλέον ΚΟΕ). Στην εναρκτήρια διοργάνωση ο Παναθηναϊκός προκρίθηκε για την τελική φάση όπου κατατάχθηκε 4ος, ενώ τις ερχόμενες 4 αγωνιστικές περιόδους μετείχε στη νεοσυσταθείσα Α΄ Εθνική. Την περίοδο 1997–98 αγωνιζόταν στον 4ο όμιλο του πρωταθλήματος Γ΄ κατηγορίας με αντιπάλους τους ΚΟ Ηρακλείου, ΦΟΤ Χαλανδρίου, Ρόδο και Σύρο,εφημ. ΑΘΛΗΤΙΚΗ ΗΧΩ, 08.11.1997, σελ. 14 χωρίς να πετύχει την πρόκριση για την τελική φάση.εφημ. ΑΘΛΗΤΙΚΗ ΗΧΩ, 11.11.1997, σελ. 38 Το τμήμα παρέμεινε ανενεργό για πολλά χρόνια και τον Σεπτέμβριο του 2020 επανιδρύθηκε σε επίπεδο ακαδημιών. Τον Σεπτέμβριο του 2025 η διοίκηση του Παναθηναϊκού ΑΟ, ανακοίνωση την επανίδρυση του τμήματος γυναικών, με συμμετοχή στη χαμηλότερη κατηγορία. 

 1988: Πανελλήνιο, 4η θέση
 1988–89: Α΄ Εθνική, 6η θέση
 1989–90: Α΄ Εθνική, 6η θέση
 1990–91: Α΄ Εθνική, 6η θέση
 1991–92: Α΄ Εθνική, 8η θέση 
 1992–93: Β΄ Εθνική
 1993–94: Β΄ Εθνική
 1994–95: ;
 1995–96: ;
 1996–97: ;
 1997–98: Γ΄ Εθνική
 1998–99: ;
..... (το τμήμα ήταν ανενεργό)
 2025–26: Εθνική Κατηγορία

 Παραπομπές 

 Πηγές 
 Σήφης Βοτζάκης (συνεργ. Βαγγέλης Μελέκογλου), 100 χρόνια Παναθηναϊκός • Η ιστορία 1908-2008, Εκδόσ. Α.Α Λιβάνη, Αθήνα 2008, ISBN 960-1418-75-X
 συλλογικό έργο, Τριφύλλι 100 χρόνια, επετειακή έκδοση εφ. Goal news, Αθήνα 2008.

 Εξωτερικοί σύνδεσμοι 
 Αθλήματα > Πόλο (ανδρών), ιστότοπος Παναθηναϊκού Αθλητικού Ομίλου
 Τμήματα > Πόλο, ιστότοπος Συλλόγου Παλαιμάχων Αθλητών Παναθηναϊκού ΑΟ
 ιστολόγιο, Σύλλογος Παλαιμάχων Αθλητών Παναθηναϊκού ΑΟ.

Ανδρων